stanford-oval/wikipedia huggingface dataset:
อินโยเทฟ ผู้อาวุโส
ข้อเท็จจริงที่เกี่ยวข้อง

อินโยเทฟดูเหมือนว่าจะเป็นที่รู้จักในนามของผู้สถาปนาราชวงศ์ที่สิบเอ็ดแห่งอียิปต์โบราณภายหลังการมรณกรรม ตามหลักฐานคือพบชื่อของอินโยเทฟในบันทึกพระนามแห่งคาร์นัก (หมายเลขที่ 13) ซึ่งถูกสร้างโดยฟาโรห์ทุตโมสที่สามในอีก 600 ปีภายหลังการตายของเขา ในบันทึกอินโยเทฟมีตำแหน่งเป็น iry-pat (เจ้าชาย) และ haty-a (เทียบได้กับตำแหน่งเคานต์ในสหราชอาณาจักร) เขาถูกระบุด้วยคำว่า อินโยเทฟบุตรแห่งไอคู ซึ่งฟาโรห์เซนุสเรตสร้างรูปสลักในอิริยาบทนั่งเพื่ออุทิศแก่ฐานะอาลักษณ์อินโยเทฟ :
โปรดเกล้าฯ ให้สร้างโดยกษัตริย์แห่งอียิปต์บนและล่าง ฟาโรห์เคเปอร์คาเร เพื่ออุทิศให้แก่อินโยเทป ผู้อาวุโส [...] บุตรแห่งไอคู
สุสาน

ออกัส มาเรียตได้ขุดค้นพบจารึกของเจ้าชายอินเทฟิ ที่ ดรา 'อาบู เอล-นากา' บนฝั่งตะวันตกของเมืองธีบส์และปัจจุบันอยู่ในพิพิธภัณฑ์อียิปต์ จารึกหมายเลข CG 20009 ได้บันทึกชื่อของอินโยเทฟไว้และแสดงให้เห็นว่าเขารับราชการในช่วงรัชกาลของฟาโรห์ไร้พระนาม :
"เครื่องบูชาที่ฟาโรห์มอบให้แก่อานูบิส ผู้ซึ่งอยู่บนภูเขาและผู้ซึ่งอยู่ในสถานที่แต่งศพเจ้าแห่งสถานบริสุทธิ์ เพื่อเขาจะมอบให้แก่หัวหน้าตระกูลซึ่งนับเป็นเจ้านายที่ยิ่งใหญ่แห่งธีบส์ ซึ่งเป็นที่พอใจของฟาโรห์ในฐานะผู้ดูแลประตูแห่งภาคใต้ เสาหลักอันยิ่งใหญ่ของเขาที่ทำให้ทั้งสองดินแดนของเขามีชีวิตอยู่ หัวหน้าผู้เผยพระวจนะอุทิศตนเพื่อเทพเจ้าอันยิ่งใหญ่อินเทฟิ"
เจอร์เกน แบคเคอเรต สันนิษฐานว่าจารึกของเจ้าชายอินเทฟิ ที่ ดรา 'อาบู เอล-นากา' แสดงให้เห็นการจัดพิธีศพของอิโยเทฟ โดยแต่เดิมวางไว้ในห้องสวดใกล้หลุมฝังศพของเขา
อินโยเทฟบุตรแห่งไอคู ซึ่งฟาโรห์เซนุสเรตสร้างรูปสลักในอิริยาบทนั่งเพื่ออุทิศแก่ฐานะอาลักษณ์อินโยเทฟ
อวิรุทธ์ อรรคบุตร

| อวิรุทธ์ อรรคบุตร |
| --- | --- |
เกิด: อวิรุทธ์ อรรคบุตร 01 กันยายน พ.ศ. 2535 (32 ปี) อำเภอเมืองศรีสะเกษ จังหวัดศรีสะเกษ ประเทศไทย
ชื่ออื่น: โอม
ศิษย์เก่า: มหาวิทยาลัยมหาสารคาม
อาชีพ:  นักธุรกิจ 
อวิรุทธ์ อรรคบุตร (อังกฤษ: Awirut Akkabut) กรรมการบริการบริษัท หนึ่งในผู้ก่อตั้ง “จักรวาลไทบ้าน” ผู้สร้างภาพยนตร์อีสานที่มีเอกลักษณ์เป็นของตนเอง ที่สะท้อนเสน่ห์ของคนอีสานสู่สายตาคนทั้งประเทศ ปัจจุบันดำรวตำแหน่งผู้บริหาร บริษัท เซิ้ง กรุ๊ป จำกัด และบริษัทในเครือ อาทิ บริษัท ไทบ้าน สตูดิโอ จำกัด, บริษัท เซิ้ง มิวสิค จำกัด, บริษัท เซิ้ง โปรดักชั่น แอนด์ ออร์แกไนเซอร์ จำกัด รวมทั้งบริษัท พรอมต์ชนม์ คอร์เปอเรชั่น จำกัด และเป็นผู้อำนวยการกองประกวดมิสแกรนด์ศรีสะเกษ ซึ่งเป็นผู้ถือลิขสิทธิ์มิสแกรนด์ระดับจังหวัดในยุคเริ่มต้น มาตั้งแต่ปี 2016-ปัจจุบัน
ประวัติ

อวิรุทธ์ อรรคบุตร (อังกฤษ: Awirut Akkabut)  ชื่อเล่น โอม (เกิดเมื่อวันที่ 01 กันยายน พ.ศ.2535) เป็นชาวอำเภอเมืองศรีสะเกษ จังหวัดศรีสะเกษ จบการศึกษาระดับมัธยมศึกษาปีที่ 1-6 จากโรงเรียนศรีสะเกษวิทยาลัย จังหวัดศรีสะเกษ  และจบการศึกษาระดับปริญญาตรี หลักสูตรนิเทศศาสตรบัณฑิต คณะวิทยาการสารสนเทส มหาวิทยาลัยมหาสารคาม โดยในช่วงศึกษาอยู่ระดับชั้นมัธยมศึกษา ได้รับคัดเลือกเป็นประธานกล้าลำดวน จังหวัดศรีสะเกษ และทำกิจกรรมต่าง ๆ ในโรงเรียนและจังหวัดมาโดยตลอด จนเรียนจบปริญญาตรี มีความชอบทางด้านงานผลิตสื่อ งานโปรดักชั่น และรวมกันทำโปรเจคภาพยนตร์อีสานที่เกี่ยวกับศรีสะเกษ กับกลุ่มเพื่อน พี่น้อง จากกล้าลำดวน และเสนอนายทุนเพื่อสร้างภาพยนตร์เรื่อง ไทบ้าน เดอะซีรีส์ ขึ้นมา โดยมี ดร.สิริพงศ์ อังคสกุลเกียรติ ให้ทุนสร้างภาพยนตร์ในครั้งนั้น จนประสบความสำเร็จ และได้เกิดเป็นภาพยนตร์ "จักรวาลไทบ้าน" มาจนถึงปัจจุบัน
ในปี 2559 ได้จัดตั้ง บริษัท เซิ้ง โปรดักชั่น แอนด์ ออร์แกไนเซอร์ จำกัด, บริษัท เซิ้ง มิวสิค จำกัด, บริษัท ไทบ้าน สตูดิโอ จำกัด และ บริษัท เซิ้ง กรุ๊ป จำกัด ตามลำดับ ในการดำเนินกิจการเกี่ยวกับภาพยนตร์ เพลง และผลิตสื่อโฆษณา ขึ้นร่วมกับผู้บริหารอีก 3 คน คือ สุรศักดิ์ ป้องสร, ศุภณัฐ นามวงศ์, บุญโชค ศรีคำ และดำเนินกิจการเกี่ยวกับภาพยนตร์ เพลง และสื่อโฆษณามาจนถึงปัจจุบัน เว้นแต่บริษัท เซิ้ง โปรดักชั่น แอนด์ ออร์แกไนเซอร์ จำกัด ปิดกิจการลงเมื่อปี 2565
ช่วงปี 2559 - ปัจจุบัน ถือลิขสิทธิ์ มิสแกรนด์ไทยแลนด์ระดับจังหวัด ซึ่งเป็นผู้อำนวยการกองประกวดมิสแกรนด์ศรีสะเกษ 2017-2020, มิสแกรนด์อุบลราชธานี 2020, มิสแกรนด์บุรีรัมย์ 2016 ถือว่าเป็นผู้ถือลิขสิทธิ์มิสแกรนด์ระดับจังหวัดมาตั้งแต่ปี 2016-ปัจจุบัน
2016 มิสแกรนด์บุรีรัมย์
2017-2020 มิสแกรนด์ศรีสะเกษ
2020 มิสแกรนด์อุบลราชธานี
2021-2022 มิสแกรนด์ศรีสะเกษ (ในนามบริษัท เซิ้ง โปรดักชั่น แอนด์ ออร์แกไนเซอร์ จำกัด)
2023-ปัจจุบัน  มิสแกรนด์ศรีสะเกษ (ในนามบริษัท พรอมต์ชนม์ คอร์เปอเรชั่น จำกัด)
ในปี 2021 ประกาศแต่งตั้ง ชลภูมินทร์ ดวนใหญ่ ดำรงตำแหน่งผู้อำนวยการกองประกวดมิสแกรนด์ศรีสะเกษ 2021(ในนามบริษัท เซิ้ง โปรดักชั่น แอนด์ ออร์แกไนเซอร์ จำกัด) และต่อมาถือลิขสิทธิ์โดย บริษัท พรอมต์ชนม์ คอร์เปอเรชั่น จำกัด โดยชลภูมินทร์ ดวนใหญ่ ทำหน้าที่เป็นผู้อำนวยการกองประกวดมิสแกรนด์ศรีสะเกษ 2021-2024 และในปี 2025 อวิรุทธ์ อรรคบุตร ปฏิบัติหน้าที่ ผู้อำนวยการกองประกวดมิสแกรนด์ศรีสะเกษ อีกครั้ง
ปี 2564 จัดตั้งบริษัท พรอมต์ชนม์ คอร์เปอเรชั่น จำกัด เพื่อดำเนินกิจการเกี่ยวกับงานประมูลงานภาครัฐเป็นส่วนใหญ่ และให้บริการจัดงานออร์แกไนเซอร์ งานอีเว้นต่าง ๆ ทั่วประเทศ รวมทั้งสื่อมีเดียทุกชนิด ถ่ายภาพนิ่ง ถ่ายภาพเคลื่อนไหว ถ่ายภาพด้วยโดรน และภาพมุมสูง ภาพโฆษณาสินค้า Production & Organizer Video Presentation, Music & MV, Motion & Graphic Designer, Entertainment, ดูแลและจัดคิวศิลปิน
ตำแหน่งปัจจุบัน

ประธานเจ้าหน้าที่ฝ่ายการตลาด (CMO) - บริษัท ไทบ้าน สตูดิโอ จำกัด และบริษัทในเครือเซิ้ง กรุ๊ป
ประธานเจ้าหน้าที่ฝ่ายการสื่อสาร (CCO) - บริษัท ไทบ้าน สตูดิโอ จำกัด และบริษัทในเครือเซิ้ง กรุ๊ป
ประธานเจ้าหน้าที่บริหาร (CEO) - บริษัท พรอมต์ชนม์ คอร์เปอเรชั่น จำกัด
ผู้อำนวยการกองประกองมิสแกรนด์ศรีสะเกษ (PD) - มิสแกรนด์ไทยแลนด์
แกนนำศรีสะเกษไพรด์ - Si Sa Ket Pride
ผลงาน > ภาพยนตร์

ภาพยนตร์ ไทบ้าน เดอะซีรีส์ (2560)
ภาพยนตร์ ไทบ้าน เดอะซีรีส์ 2.1 (2561)
ภาพยนตร์ ไทบ้าน เดอะซีรีส์ 2.2 (2562)
ภาพยนตร์ ไทบ้าน x BNK48 จากใจผู้สาวคนนี้ (2563)
ภาพยนตร์ สัปเหร่อ (2566)
ผลงาน > ผู้จัดงานมิวสิกเฟสติวัล

ไทบ้านแลนด์ มิวสิกเฟสติวัล ครั้งที่ 1 - ธันวาคม พ.ศ. 2561 ณ สโตร์ผักเฮียป่อง อ.ยางชุมน้อย จ.ศรีสะเกษ
ไทบ้านแลนด์ มิวสิกเฟสติวัล ครั้งที่ 2 - ธันวาคม พ.ศ. 2562 ณ สโตร์ผักเฮียป่อง อ.ยางชุมน้อย จ.ศรีสะเกษ
ไทบ้านแลนด์ มิวสิกเฟสติวัล ครั้งที่ 3 - ธันวาคม พ.ศ. 2563 ณ สโตร์ผักเฮียป่อง อ.ยางชุมน้อย จ.ศรีสะเกษ
ห้วยไร่ อีหลีน่า เฟสติวัล  ครั้งที่ 1 - วันที่ 13-14 มกราคม พ.ศ.2566 ณ สนามห้วยไร่ อีหลีน่า จ.สกลนคร
ไทบ้านแลนด์ มิวสิกเฟสติวัล ครั้งที่ 5 - วันที่ 9-10 ธันวาคม พ.ศ. 2566 ณ สนามแข่งรถวิบาก ซุ่นเฮงพลาซ่า & Yes biker service จ.ศรีสะเกษ
ห้วยไร่ อีหลีน่า เฟสติวัล ครั้งที่ 2 - วันที่ 13-14 มกราคม พ.ศ.2566 ณ สนามห้วยไร่ อีหลีน่า จ.สกลนคร
ผลงาน > ผู้จัดงานออร์แกไน

งานมหกรรมโคเนื้อศรีสะเกษ 2023 Sisaket Premium Beef Festival ระหว่างวันที่ 21-23 เมษายน 2566 ณ วิทยาลัยเกษตรและเทคโนโลยีศรีสะเกษ
งานมหกรรมโคเนื้อศรีสะเกษ 2024 Sisaket Premium Beef Festival ระหว่างวันที่ 26-28 มกราคม 2567 ณ วิทยาลัยเกษตรและเทคโนโลยีศรีสะเกษ
การประกวดมิสแกรนด์ศรีสะเกษ, อุบลราชธานี และบุรีรัมย์
งานบุญบั้งไพร์ด ศรีสะเกษ 2022 เดือน มิถุนายน 2566 ณ ลานกิจจกรรมถนนคนเดิน จ.ศรีสะเกษ
งานบุญบั้งไพร์ด ศรีสะเกษ 2023 เดือน มิถุนายน 2566 ณ  ร้านเซิ้ง บันเทิงศิลป์ จ.ศรีสะเกษ
งานบุญบั้งไพร์ด ศรีสะเกษ 2024 วันที่ 23 มิถุนายน 2567 ณ โรงแรมพรหมพิมาน จ.ศรีสะเกษ
รางวัลและเกียรติยศ

ศิษย์เก่าดีเด่น คณะวิทยาการสารสนเทส มหาวิทยาลัยมหาสารคาม (2564)
แหล่งข้อมูลอื่น

| ด ค กมิสแกรนด์ไทยแลนด์ |
| --- | --- |
 2013  2014  2015  2016  2017  2018  2019 
 2020  2021  2022  2023  2024 
 ผู้ครองตำแหน่ง  รองชนะเลิศ  รางวัลพิเศษ  จังหวัด 
| ด ค กจังหวัดที่เข้าร่วมการประกวดมิสแกรนด์ไทยแลนด์ |
| --- | --- |
เมืองหลวง:  กรุงเทพมหานคร 
ภาคเหนือ:  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  อุตรดิตถ์ 
ภาคตะวันออกเฉียงเหนือ:  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  ร้อยเอ็ด  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี 
ภาคกลาง:  กำแพงเพชร  ชัยนาท  นครนายก  นครปฐม  นครสวรรค์  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  อ่างทอง  อุทัยธานี 
ภาคตะวันออก:  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  สระแก้ว 
ภาคตะวันตก:  กาญจนบุรี  ตาก  ประจวบคีรีขันธ์  เพชรบุรี  ราชบุรี 
ภาคใต้:  กระบี่  ชุมพร  ตรัง  นครศรีธรรมราช  นราธิวาส  ปัตตานี  พังงา  พัทลุง  ภูเก็ต  ยะลา  ระนอง  สงขลา  สตูล  สุราษฎร์ธานี
อุลซันมุนซูฟุตบอลสเตเดียม

| --- | --- |
บิ๊ก คราวน์

ที่ตั้ง: อุลซัน, เกาหลีใต้
ผู้ดำเนินการ: เมืองอุลซัน
ความจุ: 44,102
พื้นผิว: หญ้า
การก่อสร้าง
ลงเสาเข็ม: ธันวาคม 1998
เปิดใช้สนาม: 30 มิถุนายน 2001
งบประมาณในการก่อสร้าง: 151.4 billion won
การใช้งาน
สโมสรฟุตบอลอุลซันฮุนได (ค.ศ. 2001–ปัจจุบัน)
อุลซันมุนซูฟุตบอลสเตเดียม, มีชื่อเล่นว่า บิ๊กคราวน์สเตเดียม เป็นสนามกีฬาฟุตบอลอเนกประสงค์ ตั้งอยู่ที่เมือง อุลซัน, ประเทศเกาหลีใต้ มีความจุทั้ง 44,102 ที่นั่ง ปัจจุบันเป็นสนามเหย้าของ สโมสรฟุตบอลอุลซันฮุนได สโมสรจาก เคลีก
แหล่งข้อมูลอื่น

Official Site เก็บถาวร 2017-07-30 ที่ เวย์แบ็กแมชชีน (เกาหลี)
Ulsan Sports Facilities Management Center เก็บถาวร 2008-09-22 ที่ เวย์แบ็กแมชชีน (เกาหลี)
Ulsan Hyundai FC Official Site (เกาหลี)
Stadium picture
World Stadiums เก็บถาวร 2009-02-03 ที่ เวย์แบ็กแมชชีน
อริย์กันตา มหาพฤกษ์พงศ์

| อริย์กันตา มหพฤกษ์พงศ์ |
| --- | --- |
เกิด: 23 กรกฎาคม พ.ศ. 2532 (35 ปี)  กรุงเทพมหานคร
อาชีพ: นักแสดง, นางแบบ, พิธีกร, ยูทูบเบอร์
ปีที่แสดง: 2549-ปัจจุบัน
ผลงานเด่น: นุ่น จากภาพยนตร์ 32 ธันวา (2552)   มะยม จากภาพยนตร์ สุดเขตสเลดเป็ด (2553)   เง็ก จากภาพยนตร์ ส.ค.ส. สวีทตี้ (2554)   เง็ก จากภาพยนตร์ วาเลนไทน์ สวีทตี้ (2555)   วันหนึ่ง จาก ซีรีส์ I Wanna Be Sup'Tar วันหนึ่งจะเป็นซุปตาร์ (2558)   แหวนเพชร จาก ซีรีส์ แหวนดอกไม้ (2560)   อุ่น จาก ซีรีส์ รองเท้านารี (2562)
ฐานข้อมูล
IMDb
ThaiFilmDb
อริย์กันตา มหาพฤกษ์พงศ์ (เกิด 23 กรกฎาคม พ.ศ. 2532) ชื่อเดิม รมิตา มหาพฤกษ์พงศ์ ชื่อเล่น ยิปโซ เป็นนักแสดงและพิธีกรชาวไทย มีพี่สาวที่อยู่ในวงการบันเทิงอีกคนหนึ่งคือ ยิปซี คีรติ มหาพฤกษ์พงศ์ เป็นนักร้องและนักแสดง ด้านการศึกษา ระดับประถมศึกษาและมัธยมศึกษาต้นจาก โรงเรียน นานาชาติแอดเวนต์รามคำแหง และศึกษาต่อที่ประเทศอังกฤษ และตัดสินใจลาออกจากคณะพาณิชยศาสตร์และการบัญชี จุฬาลงกรณ์มหาวิทยาลัย หลักสูตรนานาชาติที่ศึกษาอยู่ 3 ปี เพื่อเรียนผ่านระบบอินเทอร์เน็ตกับมหาวิทยาลัยที่ลอนดอน เพราะไม่มีเรื่องเวลามากดดันการเรียนและการทำงาน ผลงานเด่นในวงการบันเทิง พิธีกรรายการ สตรอเบอร์รี่ชีสเค้ก อายุน้อยร้อยล้าน ซิสเตอร์เดย์ และแสดงภาพยนตร์เรื่อง 32 ธันวา (2552)
ผลงาน > ละครโทรทัศน์​

| ปี​ พ> ศ.​ | เรื่อง | บทบาท​ ​ | เครือข่าย |
| --- | --- | --- | --- |
| 2552 | ​เซน...สื่อรักสื่อวิญญาณ | ดวง​ (วัยสาว)​ (นักแสดงรับเชิญ)​ | ช่อง 5 HD |
| 2558 | ​แม่จ๋าอย่าหักโหม​ | มะลิ​ | เวิร์คพอยท์ |
| 2558 | ​I Wanna Be Sup'Tar วันหนึ่งจะเป็นซุปตาร์​ | วันหนึ่ง​ จุลพงษ์​ (วันหนึ่ง)​​​ | GMM25 |
| 2558 | ​Club Friday The Series 6 ความรักไม่ผิด ตอน​ ผิดที่ไว้ใจ | เอิ้น | GMM25 |
| 2560 | Home Stay หนีรัก ไปพักใจ | รัน​ | GMM25 |
| 2560 | แหวนดอกไม้ | แหวนเพชร​ (แหวน)​ | GMM25 |
| 2562 | ​ตกกระไดหัวใจพลอยโจน​ | คุณนายร้อยแก้ว​ พจนปกรณ์​ (ร้อยแก้ว)​ | GMM25 |
| 2562 | รองเท้านารี | อุษณา​ (อุ่น)​ | อมรินทร์ทีวี |
ผลงาน > ละครเวที​

| ปี​ พ> ศ.​ | เรื่อง | บทบาท​ |
| --- | --- | --- |
| 2555 | ​หลังคาแดง​ เดอะ​ มิวสิคคัล​ | อาลัย |

​
ผลงาน > มิวสิกวิดีโอ

อยากโดนเป็นเจ้าของ - ไอซ์ ศรัณยู วินัยพานิช
รักแท้แพ้ไม่รัก - เล้าโลม
รักกันจนตาย (Love you till the day I die) - Season Five feat. เจลิซ
ผลงาน > เพลงประกอบละครซีรีส์

อยากเป็นคนสำคัญของเธอ - I Wanna Be Sup'Tar วันหนึ่งจะเป็นซุปตาร์
ไม่อยากเป็นของใคร - แหวนดอกไม้ ร้องคู่กับ พุฒิชัย เกษตรสิน
แหล่งข้อมูลอื่น

อริย์กันตา มหาพฤกษ์พงศ์ ที่อินสตาแกรม
อุทยานแห่งชาตินันทบุรี

| อุทยานแห่งชาตินันทบุรี |
| --- | --- |
ไอยูซีเอ็นกลุ่ม 2 (อุทยานแห่งชาติ)
ที่ตั้ง: จังหวัดน่าน
พื้นที่: 548,125 ไร่ (877 ตารางกิโลเมตร)
จัดตั้ง: อยู่ในระหว่างการจัดทำแผนที่แนบท้ายพระราชกฤษฎีกา
ผู้เยี่ยมชม: 13,858  (2554)
หน่วยราชการ: สำนักอุทยานแห่งชาติ
อุทยานแห่งชาตินันทบุรี มีพื้นที่ครอบคลุมท้องที่อำเภอท่าวังผา อำเภอเมืองน่าน และอำเภอบ้านหลวง จังหวัดน่าน เป็นพื้นที่ที่มีความหลากหลายทางชีวภาพ แหล่งต้นน้ำลำธาร พื้นที่แห่งนี้เคยเป็นจุดยุทธศาสตร์ที่สำคัญแห่งหนึ่งในอดีต ภายใต้อิทธิพลของพรรคคอมมิวนิสต์แห่งประเทศไทย
ลักษณะภูมิประเทศ

เป็นเทือกเขาสูงสลับซับซ้อนวางตัวในแนวเหนือใต้ อยู่ทางทิศตะวันตกของจังหวัดน่าน ระดับความสูงของพื้นที่ประมาณ 300-1,674 เมตร จากระดับน้ำทะเล โดยมี “ยอดดอยวาว” ความสูง 1,674 เมตร จากระดับน้ำทะเล เป็นจุดสูงสุด  นอกจากนี้ยังเป็นแหล่งต้นน้ำของลำห้วยหลายสาย ได้แก่ ลำน้ำสมุน ลำน้ำสะเนียน ลำน้ำวาว ลำน้ำยาว ลำน้ำพี้ ลำน้ำตึม ลำน้ำสีพัน ลำน้ำไสล ลำน้ำระพี และลำน้ำคาง เป็นต้น
ลักษณะภูมิอากาศ

แบ่งออกเป็น 3 ฤดู คือ ฤดูร้อน ตั้งแต่เดือนมีนาคม-พฤษภาคม ฤดูฝน ตั้งแต่เดือนมิถุนายน-ตุลาคม และฤดูหนาว ตั้งแต่เดือนพฤศจิกายน-กุมภาพันธ์ อุณหภูมิเฉลี่ยต่ำสุดประมาณ 8 องศาเซสเซียส และอุณหภูมิสูงสุดประมาณ 41 องศาเซสเซียส
การเดินทาง

จากตัวอำเภอเมืองน่าน ใช้ทางหลวงหมายเลข 1080 ไปยังอำเภอท่าวังผาแล้วเลี้ยวซ้ายไปตามทางหลวงหมายเลข 1148 (ท่าวังผา-สองแคว) ประมาณ 1.5 กิโลเมตร แล้วแยกซ้ายไปตามทางหลวงหมายเลข 1082 (นาหนุน-สบขุ่น) ถึงหลักกิโลเมตรที่ 27 แยกขวามือเข้าไปอีกประมาณ 500 เมตร ถึงที่ทำการอุทยานฯ
สถานที่ติดต่อ

ที่ทำการอุทยานแห่งชาตินันทบุรี ตำบลผาทอง อำเภอท่าวังผา จังหวัดน่าน 55140
โทรศัพท์: 08-9999-2420, 08-0131-1395
แหล่งท่องเที่ยว

ดอยวาว
ดอยผาจิ
บ่อน้ำร้อนโป่งกิ
น้ำตกนันทบุรี
น้ำตกตาดฟ้าร้อง
น้ำตกสองแคว
น้ำตกห้วยพริก
น้ำตกสันติสุข
น้ำตกดอยหมอก
อาโออิ

อาโออิ (ญี่ปุ่น: 葵; โรมาจิ: Aoi) เป็นบทที่ 9 ของตำนานเก็นจิ ผลงานของ มุระซะกิ ชิคิบุ จากทั้งหมด 54 บทด
ที่มาของชื่อบท อาโออิ

อาโออิ (葵)    เป็นพืชชนิดหนึ่ง  อะโอะอิ ใน ตำนานเก็นจิ นั้น คือ พันธุ์ที่มีชื่อว่า ฟุตะบะอะโอะอิ (双葉葵  Futaba Aoi )หรือ อะโอะอิ 2 ใบ   เป็นพืชศักดิ์สิทธิ์ประจำศาลเจ้าคะโมะ แห่งเคียวโตะ  เติบโตขึ้นในพื้นป่า  ใบคู่เป็นรูปหัวใจ 2 ใบในกิ่งเดียว  ในงานเทศกาลคะโมะ หรือ เทศกาลอะโอะอิ นั้น  ผู้ร่วมพิธีจะใช้ใบอะโอะอิ ประดับประดาหมวก  และ รถเที่ยมวัว
คำว่า อาโออิ(葵)  ในสมัยเฮอันอ่านอีกอย่างได้ว่า อะฟุฮิ(afuhi)  หมายความว่า  วันแห่งการพบเจอ(ของคู่รัก) ซึ่งนี่เป็นการเล่นคำ ใช้ตั้งชื่อ บท ว่า อะโอะอิ  เพราะ
ในเทศกาลอะโอะอิ  คนรักของเก็นจิ  ทั้งภรรยา ( ท่านหญิงอะโอะอิ ) กับ อดีตพระชายาโระคุโจ  ได้มาเผชิญหน้ากันในวันก่อนงานจริง  เป็นพิธีฉลอง ตำแหน่ง ไซอิน ( Saiin)- หญิงพรมจาริณีประจำศาลเจ้าคะโมะ คนใหม่  โดยเก็นจิร่วมนำในขบวนแห่ด้วย
เง็นโนะไนชิ ( คนรักชราของเก็นจิ ) พบเห็นเก็นจิกับ มุระซะกิ ( คนรักซึ่งยังเป็นเด็กหญิงของเก็นจิ )ในวันงานจริง  และได้ส่งสาส์น
ตัดพ้อให้เก็นจิโดยใช้คำ อะโอะอิ = อะฟุฮิ ในกลอน
「はかなしや人のかざせる 葵 ゆゑ
　　神の許しの今日を待ちける
　注連の内には」
"Hakanashi ya hito no kazase ru  afuhi  yuwe
　kami no yurushi no kefu machi keru
　Shime no uchi ni ha."
อาโออิพิธีเทพชักพาให้  ดวงหทัยได้พบเจอที่เพ้อหา  แต่เหตุใดสวรรค์มิเวทนา  แสนบาดตาท่านชิดชื่นหญิงอื่นแทน
ยามท่านหญิงอะโอะอิใกล้เสียชีวิต เก็นจิเพิ่งจะเข้าใจถึงความรักที่ทั้งสองมีให้แก่กัน  อะโอะอิ  หมายถึง หัวใจสองดวงที่เข้าใจกันในที่สุด
เทศกาลอาโออิ

เทศกาลอาโออิ (葵祭  Aoi Matsuri)   จัดขึ้นทุก 15 พฤกษภาคม ของทุกปี เป็น 1 ใน 3 เทศกาลใหญ่ของเคียวโตะ   สามารถนับย้อนหลังไปถึงศตวรรษที่ 7  ที่เมืองเคียวโตะจะมีขบวนแห่ บุคคลสำคัญในประวัติศาสตร์โบราณ พร้อมขบวนรถที่มีพรรณไม้ดอกหลากสีอันสวยหรู  พวกเขาจะแห่จากพระราชวังเคียวโตะ  สู่ศาลเจ้าชิโมะกะโมะ(下鴨神社, Shimo-gamo-jinja)  ไปยังศาลเจ้าคะมิกะโมะ (上賀茂神社, Kami-gamo-jinja) ซึ่งเป็นศาลเจ้าที่เก่าแก่และศักดิสิทธิ์มากแห่งหนึ่ง
ตัวละครหลักในบท

เก็นจิ  :  ตำแหน่งอุไดโช  อายุ 22 ถึง 23
อดีตจักรพรรดินีฟุจิตสีโบะ   :  อายุ 27 ถึง 28
คิริสึโบะอิน   :  จักรพรรดิผู้สละราชย์ พระราชบิดาของเก็นจิ
พระราชชนนี :  พระชายาโคกิเด็ง
องค์รัชทายาท   :  โอรสของฟุจิตสึโบะ ( บุตรชายลับๆของเก็นจิ )อายุ 3 ถึง 4 ปี
อดีตพระชายาโระคุโจ ( โระคุโจโนะมิยะสุโดะโคะโระ )  :  อายุ 29 ถึง 30
ไซกู อะกิโคะโนะมุ ( องค์หญิงผู้ดำรงค์ตำแหน่งหญิงพรมจาริณีศักดิ์สิทธิ์แห่งศาลเจ้าใหญ่เมืองอิเสะ ) : บุตรีของอดีตพระชายาโระคุโจ  อายุ 13 -14
องค์หญิงอะสะงะโอะ
อะโอะอิ  :  ภรรยาของเก็นจิ  อายุ 26
ไซอิน( องค์หญิงผู้ดำรงค์ตำแหน่งหญิงพรมจาริณีศักดิ์สิทธิ์แห่งศาลเจ้าคะโมะ ) : พระธิดาองค์ที่ 3 ในพระชนนีโคกิเด็ง
องค์หญิงโอมิยะ  :  มารดาของโทโนะจูโจ และ อะโอะอิ
ชิคิบุเคียวโนะมิยะ ( องค์ชายเจ้ากรมราชพิธี ) : บิดาขององค์หญิงอะสะงะโอะ
มุระซะกิ :   ท่านหญิงน้อยของเก็นจิ  อายุ 14 ถึง 15
โชนะกอน  :  พี่เลี้ยงของมุระซะกิ
เง็นโนะไนชิ  :  นางกำนัลชรา ตำแหน่ง ไนชิโนะสุเกะ นางหนึ่ง  ผู้รักใคร่ชื่นชมเก็นจิ อายุ ต้น 60 ปี
สะไดจิน  :  เสนาบดีฝ่ายซ้าย พ่อตาของเก็นจิ อายุ 56 ถึง 57
โทโนะจูโจ  :  เลื่อนยศเป็น ซัมมิโนะจูโจ  พลโทขั้น 3 สหายสนิทและพี่ชายภรรยาของเก็นจิ
ยูงิริ  :  บุตรชายของเก็นจิกับอะโอะอิ  แรกเกิดจนถึง 2 ปี
จูนะกอน  :  นางกำนัลรับใช้สะไดจิน
อะเตะกิ  :  เด็กหญิงผู้ใช้ของอะโอะอิ
โคะเระมิตสึ   : คนสนิท และ พี่น้องร่วมแม่นมเดียวกับเก็นจิ
เบ็น  :  บุตรสาวของโชนะกอน  พี่เลี้ยงของมุระซะกิ
โอะโบะโระซึกิโยะ   :  ธิดาคนที่ 6 ของอุไดจิน  นางในราชสำนักตำแหน่งไนชิโนะคะมิ  อีกนัยหนึ่งคือพระสนมของ จักรพรรดิสุซาคุ
อุไดจิน  :  เสนาบดีฝ่ายขวา  ตาของจักรพรรดิสุซาคุ  บิดาของพระราชชนนีโคกิเด็ง  และ โอะโบะโระซึกิโยะ
เรื่องย่อ

เทศกาลคะโมะจัดขึ้นในเดือน 4  พระธิดาองค์ที่ 3 ของอดีตจักรพรรดิคิริสึโบะกับพระราชชนนีโคกิเด็ง  ขึ้นรับตำแหน่งเป็น ไซอิน ประจำศาลเจ้าคะโมะ  เนื่องในโอกาสการผลัดเปลี่ยนแผ่นดิน  ด้วยมีชาติกำเนิดอันสูงส่ง  งานฉลองตำแหน่งของนางจึงยิ่งใหญ่หรูหรากว่าปกติ  เก็นจิเป็น 1 ในผู้ร่วมขบวนแห่ด้วย  ถนนเต็มไปด้วยผู้คนและพาหนะมากมายแน่นขนัด  อดีตพระชายาโระคุโจเองก็มารอร่วมชมงานด้วยโดยปิดบังฐานะไว้  ทว่า  บ่าวไพร่ผู้คุมรถเทียมวัวของอะโออิ  มาที่หลังแต่กลับเข้าแย่งที่จอดรถเทียมวัวที่พระชายาแห่งโระคุโจนั่งอยู่  ทั้งสองฝ่ายทะเลาะกันจนโต๊ะวางคานรถเทียมวัวของอดีตพระชายาแห่งโระคุโจหัก  จนรถไม่สามารถจอดอยู่ได้  อดีตพระชายาถูกทำให้เสื่อมเสียเกียรติ์และอ้บอายขายหน้าจนต้องร่ำไห้
ในวันต่อมา  เก็นจิพามุระซะกิขึ้นรถเทียมวัวไปดูเทศกาลด้วยกัน  เขาไปหานางที่ห้องในปีกตะวันตก  หญิงรับใช้ของนางต่างเตรียมตัวเพื่ออกไปร่วมงานกันเรียบร้อยแล้ว  เก็นจิเห็นว่าผมของมุระซะกิยาวเกินไป  จึงเรียกซินแสมาดูฤกษ์ยามว่าวันนี้เป็นวันดีเหมาะสำหรับการตัดผมหรือไม่  จากนั้นเขาลงมือตัดแต่งผมให้มุระซะกิด้วยตัวเอง  มุระซะกิยืนบนกระดานโกะ  เพื่อตรวจสอบความยาวของเรือนผม
ตั้งแต่เหตุการณ์ทะเลาะวิวาทเรื่องที่จอดรถเทียมวัว  อดีตพระชายาโระคุโจก็ไร้ความสงบสุขในจิตใจ  เกิดข่าวลือว่า  วิญญาณคนเป็นของอดีตพระชายาเอง  หรือไม่ก็วิญญาณ บิดาของอดีตพระชายาโระคุโจ  สิงสู่รังควานท่านหญิงอะโอะอิ  กลายเป็นวิญญาณชั่วร้าย  ตัวอดีตพระชายาแห่งโระคุโจเองยังฝันว่า  วิญญาณของนางล่องลอยไปหลอกหลอนทรมานท่านหญิงอะโอะอิ  นางเชื่อว่าวิญญาณของนางล่องลอยออกจากร่างกลายเป็นวิญญาณคนเป็นเพราะเกลียดชังใครบางคนอย่างถึงขีดสุด  ร่างของอดีตพระชายาแห่งโระคุโจบัดนี้  ฉุนไปด้วยกลิ่นเครื่องหอมที่ใช้ในพิธีปัดรังควาน  จะอาบน้ำสระผมเช่นไรกลิ่นนั้นก็ไม่ยอมจาง
หลังจากท่านหญิงอะโอะอิคลอดบุตรชายออกมาอย่างปลอดภัย ทุกคนต่างโล่งใจ  ทว่า  วิญญาณร้ายเข้ามาสิงสู่อะโอะอิจนเสียชีวิตกะทันหัน  ผู้คนมากมายต่างมาร่วมพิธีศพที่สุสานโทะริเบะโนะ   ในคืนจันทร์เสี้ยวช่วงปลายเดือน 8  เก็นจิกลับไปที่คฤหาสน์ถนนซันโจ  ร่ำอาลัยถึงภรรยาที่เพิ่งรู้ใจกันก่อนตายจนจันทร์ตกเมื่อรุ่งสาง
เก็นจิอยู่ไว้ทุกข์ที่คฤหาสน์ซันโจ  เขาพร่ำสวดมนต์  ในจิตใจหวนระลึกถึงทุกเหตุการณ์ตลอดวันเวลาที่ทั้งสองมีร่วมกัน  เขาคิดถึงมุระซะกิเช่นกัน  ทว่าเขาต้องเข้านอนเพียงโดดเดี่ยวและข่มตานอนไม่หลับ  รุ่งสางเปี่ยมกระไอหมอกในฤดูใบไม้ร่วง  มีสาส์นแสดงความเสียใจที่เขียนบนกระดาษสีเทาหม่นแนบดอกเบจญมาศกึ่งตูมกึ่งบาน  เขียนด้วยลายมือของอดึตพระชายาโระคุโจส่งมาถึง  เก็นจินั้นผ่านประสบการณ์อันเลวร้ายจากการเผชิญหน้ากับวิญญาณคนเป็นของนางระหว่างที่อะโอะอิกำลังจะตาย  สาส์นนั้นจึงไม่มีความหมายอันใดสำหรับเขา
หลังเสร็จสิ้นการไว้ทุกข์ 49 วัน  เก็นจิออกจากคฤหาสน์ซันโจของสะไดจินพ่อตา  กลับไปพำนักที่คฤหาสน์ถนนนิโจของเขาเอง  เขาพบว่า มุระซะกิ  เติบโตขึ้นจนงดงามเกือบจะเป็นหญิงที่อุดมคติที่สมบรูณ์ของเขาแล้ว  เขาสมรสกับมุระซะกิทันทีในต้นฤดูหนาว  ไม่มีการจัดพิธีฉลอง  มีเพียงการกินขนมโมจิร่วมกันในคืนที่สามของการแต่งงานตามพฤตินัยตามประเพณี  ไม่มีงานฉลองยิ่งใหญ่ตามมา  แต่เป็นพิธีวิวาห์อันแสนพิเศษที่สงวนไว้เพียงพวกเขาทั้งคู่   โคะเระมิตสึเป็นผู้เตรียมขนมด้วยตัวเอง  ส่วนโชนะกอนและเบ็น ผู้เป็นบุตรสาว เป็นคนนำขนมวางไว้บนหมอนของเก็นจิ
แบบลำลอง รถเทียมวัว จอดบนโต๊ะเทียบ ที่พิพิธภัณฑ์ตำนานเก็นจิ ใน อุจิ เคียวโตะ
เกรย์ ดีไลล์

เกรย์ ดีไลล์
เกรย์ ดีไลล์ (Grey Delisle) ชื่อเดิมคือ Erin Grey DeLisle เกิดเมื่อวันที่ 24 สิงหาคม ค.ศ. 1973 (พ.ศ. 2516) ที่เมือง Fort Ord รัฐแคลิฟอร์เนีย สหรัฐอเมริกา ปัจจุบันอายุ 51 ปี เธอเป็นนักร้อง นักแต่งเพลง และนักพากย์ชาวอเมริกัน เรื่องที่พากย์ได้แก่
ฟอสเตอร์โฮม บ้านของผองเพื่อนในจินตนาการ เป็น Duchess/Goo/แฟรงเซส ฟอสเตอร์
การผจญภัยของบิลลี่และแมนดี้ เป็น แมนดี้
เส้าหลิน สุดยอดพลังแห่งเพลงมวย เป็น คิมิโกะ โทโฮมิโกะ
ไฮ ไฮ พัฟฟี่ อามิยูมิ เป็น ยูมิ
เดอะลาวด์เฮาส์ เป็น ลาน่า ลาวด์/โลล่า ลาวด์/ลิลลี่ ลาวด์
มายไลฟ์แอสอะทีนเอจโรเบิต เป็น เลตต้า เลนนี่
สกูบี้-ดู เป็น แดฟนี่ แอนน์ เบลค (2512-2523, 2526-ปัจจุบัน)
เดอะทอมแอนด์เจอร์รีโชว์ (พ.ศ. 2557) เป็น จินเจอร์, เจ้าของวินสตัน, โดรน
แหล่งข้อมูลอื่น

เว็บไซต์อย่างเป็นทางการของเกรย์ ดีไลล์ เก็บถาวร 2010-05-02 ที่ เวย์แบ็กแมชชีน (อังกฤษ)
สุริยุปราคา 12 สิงหาคม พ.ศ. 2216

| สุริยุปราคา 12 สิงหาคม พ> ศ. 2216 |
| --- | --- |
แผนที่
ประเภท
ประเภท: เต็มดวง
แกมมา: -0.1946
ความส่องสว่าง: 1.0731
บดบังมากที่สุด
ระยะเวลา: 375 วินาที (6 นาที 15 วินาที)
พิกัด: 4°36′N 40°36′E﻿ / ﻿4.6°N 40.6°E﻿ / 4.6; 40.6
ความกว้างของเงามืด: 242 กิโลเมตร
เวลา (UTC)
บดบังมากที่สุด: 09:04:05
แหล่งอ้างอิง
แซรอส: 130 (33 จาก 73)
บัญชี # (SE5000): 8721
สุริยุปราคาเต็มดวงเกิดขึ้นในวันที่ 12 สิงหาคม พ.ศ. 2216 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ลักษณะ

อุปราคาสามารถมองเห็นได้เกือบทั้งทวีปแอฟริกา (ยกเว้นส่วนที่ปัจจุบันนี้เป็นตอนใต้ของประเทศนามิเบียและตอนใต้ของประเทศแอฟริกาใต้) ยุโรปใต้ ส่วนหนึ่งของตะวันออกกลางและทวีปเอเชีย เช่น เมืองไมโซร์, มัลดีฟส์, เคย์ลอน (ประเทศศรีลังกาในปัจจุบัน), เกาะสุมาตรา และเกาะชวาตะวันตก ส่วนใหญ่ของมหาสมุทรอินเดีย และบางส่วนของมหาสมุทรแอตแลนติก เป็นส่วนหนึ่งของแซรอสดวงอาทิตย์ที่ 130
สุริยุปราคา 12 สิงหาคม พ.ศ. 2197

| สุริยุปราคา 12 สิงหาคม พ> ศ. 2197 |
| --- | --- |
แผนที่
ประเภท
ประเภท: เต็มดวง
แกมมา: 0.4962
ความส่องสว่าง: 1.0285
บดบังมากที่สุด
ระยะเวลา: 136 วินาที (2 นาที 16 วินาที)
พิกัด: 41°42′N 42°30′E﻿ / ﻿41.7°N 42.5°E﻿ / 41.7; 42.5
ความกว้างของเงามืด: 110 กิโลเมตร
เวลา (UTC)
บดบังมากที่สุด: 10:17:43
แหล่งอ้างอิง
แซรอส: 120 (41 จาก 71)
บัญชี # (SE5000): 8673
สุริยุปราคาเต็มดวงเกิดขึ้นในวันที่ 12 สิงหาคม พ.ศ. 2197 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
การสังเกตและประวัติศาสตร์

อุปราคานี้เกิดขึ้นระหว่างยุทธการที่ชโกลฟ (พ.ศ. 2197)
อุปราคาที่เกี่ยวข้อง

สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 120
อุลซัน

มหานครในย็องนัม ประเทศเกาหลีใต้
| อุลซัน 울산시 |
| --- | --- |
มหานคร
มหานครอุลซัน 울산광역시
การถอดเสียงภาษาเกาหลี
 • ฮันกึล: 울산광역시
 • ฮันจา: 蔚山廣域市
 • อาร์อาร์: Ulsan gwang-yeoksi
 • เอ็มอาร์: Ulsan gwangyŏksi
   ธง สัญลักษณ์

อุลซัน
พิกัด: 35°33′N 129°19′E﻿ / ﻿35.550°N 129.317°E﻿ / 35.550; 129.317
ประเทศ: เกาหลีใต้
ภูมิภาค: ย็องนัม
การปกครอง
 • ประเภท: มหานคร
 • นายกเทศมนตรี: คิม กี-ฮย็อน
พื้นที่
 • ทั้งหมด: 1,058.95 ตร.กม. (408.86 ตร.ไมล์)
ประชากร (2553)
 • ทั้งหมด: 1,082,567 คน
 • ความหนาแน่น: 1,000 คน/ตร.กม. (2,600 คน/ตร.ไมล์)
เขตเวลา: UTC+9 (เวลามาตรฐานเกาหลี)
ภาษาถิ่น: คย็องซัง
ดอกไม้: สาลี่
ต้นไม้: แปะก๊วย
นก: นกยางโทนใหญ่
เว็บไซต์: ulsan.go.kr (ในภาษาอังกฤษ)
อุลซัน (เกาหลี: 울산; อาร์อาร์: Ulsan) หรือชื่อทางการว่า มหานครอุลซัน เป็นเมืองที่ใหญ่เป็นอันดับที่ 7 ของประเทศเกาหลีใต้ มีประชากรประมาณ 1.1 ล้านคน ตั้งอยู่ทางตะวันออกเฉียงใต้ของประเทศ ทางใต้ติดกับปูซาน ทางเหนือติดกับคย็องจู และทางตะวันออกติดกับทะเลญี่ปุ่น
อุลซันเป็นเมืองอุตสาหกรรมของเกาหลีใต้ โดยเขตอุตสาหกรรมอุลซันเป็นที่อยู่ของบริษัทประกอบรถยนต์ที่ใหญ่ที่สุดในโลกคือ บริษัทฮุนไดมอเตอร์, บริษัทต่อเรือที่ใหญ่ที่สุดในโลกซึ่งดำเนินการโดยกลุ่มอุตสาหกรรมหนักฮุนได และอุตสาหกรรมการกลั่นน้ำมันที่ใหญ่ติดอันดับโลกมีดำเนินการโดยเอสเคเอเนอร์จี มีกำลังการกลั่น 840,000 บาร์เรลต่อวัน ในปี 2553 อุลซันมีผลิตภัณฑ์มวลรวมในประเทศ (GRDP) 67,506 ดอลลาร์สหรัฐ ซึ่งสูงที่สุดในเกาหลีใต้